**TURISTIČKA ZAJEDNICA GRADA**

**SVETI IVAN ZELINA**

Trg Ante Starčevića 13

10380 Sveti Ivan Zelina

OIB: 60155307304

IBAN: HR8523600001101472058

UR. BROJ: 33/19

Sv. Ivan Zelina, 12.09.2019.

Turistička zajednica Grada Svetog Ivana Zeline, dana 12.09.2019. godine, objavljuje

**JAVNI POZIV**

za davanje na korištenje prostora

ZA MANIFESTACIJU **„ZELINSKA KESTENIJADA 2019.“**

1. **PODACI O ORGANIZATORU**

Naziv: TURISTIČKA ZAJEDNICA GRADA SVETOG IVANA ZELINE

Adresa: Trg Ante Starčevića 13, 10380 Sveti Ivan Zelina

OIB: 60155307304

IBAN: HR8523600001101472058

1. **OSOBA ILI SLUŽBA ZADUŽENA ZA KONTAKT**

Osoba koja je zadužena za pružanje informacija u svezi ovog javnog poziva: Anamarija Šuliček (TZG)

tel: 385 (01) 2061-808, ili e-mail: tzg@zelina.hr.

1. **PREDMET JAVNOG POZIVA**

Predmet javnog poziva čine lokacije koje će se dati na korištenje u svrhu obavljanja prigodne prodaje za vrijeme održavanja manifestacije „Zelinska kestenijada 2019“ koja će se održati 13. listopada 2019.

a) Nude se na korištenje prostori na prostoru održavanja manifestacije u svrhu postavljanja pokretnih naprava/štandova i sl. za prigodnu prodaju za vrijeme održavanja.

Površina: Osnovna površina iznosi 2 m2.

Naknada za korištenje: 150,00 kn za cijelo vrijeme trajanja korištenja za površinu od 2 m2. Svaki dodatni m2 naplaćuje se 50 kn.

Prostori su namijenjeni za prodaju plodina, konditorskih proizvoda, balona, bižuterije, suvenira, prezentaciju proizvoda i usluga tvrtke, prodaju knjiga i sličnog.

Ukupan broj prostora je ograničen.

Korisnici su dužni o svome trošku urediti i opremiti uređajima i inventarom prostor, kao i osigurati nesmetano obavljanje djelatnosti.

Na predmetnim prostorima moguće je obavljati djelatnost u skladu s namjenom utvrđenom u ovom javnom pozivu. Ukoliko zakupac lokaciju koristi suprotno namjeni dozvoljenoj ugovorom o korištenju, koji će se temeljiti na uvjetima iz ovog javnog poziva, ugovor o korištenju će se automatski otkazati bez povrata uplaćenih sredstava.

Korisnici su dužni obavljanje svoje djelatnosti na prostorima iz ovoga javnog poziva uskladiti sa svim relevantnim zakonskim propisima i podzakonskim aktima Republike Hrvatske koji se odnose na istu, te u tu svrhu o svom trošku ishoditi sve eventualne dozvole i odobrenja nadležnih tijela za obavljanje djelatnosti na prostoru koji koriste.

Korisnici su u cijelosti odgovorni trećim osobama, a u slučajevima novčanih potraživanja nastalih zbog nepridržavanja odredaba zakonskih propisa i podzakonskih akata Republike Hrvatske.

Korisnici jamče i isključivo su odgovorni za sigurnost trećih osoba (gosti, zaposlenici, osoblje Organizatora, službene osobe) na prostoru koji koriste.

Naknada u ugovoru o korištenju plaća se jednokratno, najkasnije do dana preuzimanja prostora.

Korisnik je obvezan prilikom preuzimanja prostora predstavniku organizatora predati dokaz o uplaćenoj naknadi za korištenje.

**b) Organizator će ustupiti prostor fizičkim i pravnim osobama čija je djelatnost registrirana na području grada Svetog Ivana Zeline, a koje u svom asortimanu imaju proizvode starih zanata i tradicijskih obrta, unikatne tradicionalne rukotvorine, ručne radove i suvenire od prirodnih materijala, domaću i tradicionalnu hranu i piće, vino, pčelarske proizvode, ljekovito bilje i preparate te prirodnu kozmetiku, ekološki uzgojenu zdravu hranu i prehrambene suvenire, kao i druge raznovrsne proizvode obiteljskih poljoprivrednih gospodarstava (OPG-ova).**

**Prodajna mjesta za prethodno navedeno dodjeljuju se bez plaćanja naknade, a za ostali asortiman vrijede uvjeti iz točke a).**

**Korisnici su dužni prostor sami prigodno dekorirati**

1. **SADRŽAJ, NAČIN IZRADE I NAČIN DOSTAVE PONUDE**

Sastavni dio natječaja je prijavnica koja se mora ispunjena dostaviti organizatoru elektronskim putem, poštom ili osobno u ured.

1. **DATUM, VRIJEME I MJESTO DOSTAVE PONUDA I OTVARANJA PONUDA**

Adresa na koju se dostavljaju ponude: TURISTIČKA ZAJEDNICA GRADA SVETI IVAN ZELINA, Trg Ante Starčevića 13, 10380 Sveti Ivan Zelina

**Rok za dostavu ponuda je 10.10.2019.godine.**

1. **OSTALE ODREDBE**

Javni poziv će se objaviti na web stranici TZG Sv. Ivan Zelina i Grada Sv. Ivan Zelina

**SVI IZLAGAČI KOJI DOĐU NA PROSTOR MANIFESTACIJE BEZ ODOBRENJA ORGANIZATORA BIT ĆE UKLONJENI !!!**